CELEX: 62019TN0141
Language: hu
Date: 2019-03-04 00:00:00
Title: T-141/19. sz. ügy: 2019. március 4-én benyújtott kereset — Sabo és társai kontra Parlament és Tanács

29.4.2019   
            
            
               HU
            
            
               Az Európai Unió Hivatalos Lapja
            
            
               C 148/60
            
         
      2019. március 4-én benyújtott kereset — Sabo és társai kontra Parlament és Tanács
      (T-141/19. sz. ügy)
      (2019/C 148/59)
      Az eljárás nyelve: angol
      
         Felek
      
      
         Felperesek: Peter Sabo (Tulčik, Szlovákia) és további hat felperes) (képviselő: R. Smith Solicitor)
      
         Alperesek: Európai Parlament és Európai Tanács
      
         Kérelmek
      
      A felperesek azt kérik, hogy a Törvényszék nyilvánítsa semmisnek a 2018/2001/EU európai parlamenti és tanácsi irányelv (1) azon rendelkezéseit, amelyek lehetővé teszik az erdei biomasszából származó energiának a 29. cikk (1) bekezdésében foglalt célok tekintetében történő figyelembevételét: többek között a) hozzájárulás a 2030-as kollektív uniós célkitűzés eléréséhez; b) a megújulóenergia-kötelezettségek teljesítésének mérése és c) pénzügyi támogatásra való jogosultság.
      
         Jogalapok és fontosabb érvek
      
      Keresetük alátámasztása érdekében a felperesek két jogalapra hivatkoznak.
      
                  1.
               
               
                  Az első, arra alapított jogalap, hogy a 2018/2001 irányelv sérti az EUMSZ 191. cikket, mivel nem őrzi meg, védi és javítja a környezet minőségét, nem védi az emberi egészséget, illetve nem körültekintően és észszerűen hasznosítja a természeti erőforrásokat. Nem célja a környezet magas szintű védelme, a károkat nem a forrásuknál elhárítja el, és nem alkalmazza az elővigyázatosság és a megelőzés elvét vagy a „szennyező fizet” elvet. Figyelmen kívül hagyja továbbá az éghajlatváltozásnak az égő erdei biomasszára gyakorolt hatásairól rendelkezése álló tudományos adatokat.
               
            
                  2.
               
               
                  A második, arra alapított jogalap, hogy a 2018/2001 irányelv sérti a felperes (az Európai Unió Alapjogi Chartája 7., 10., 14., 17., 22., 24., 35. és 37. cikkében elismert) számos egyetemes, valamint az unós és a nem uniós felperesekkel szemben is tiszteletben tartandó jogát. E jogsértések feltételezhetően nem igazolhatók, mivel a vitatott irányelv jogsértő rendelkezései nem kapcsolódnak szükségszerűen és észszerűen az uniós környezetvédelmi célkitűzésekhez, amelyekkel ellentétesek.
               
            
         (1)  A megújuló energiaforrásokból előállított energia használatának előmozdításáról szóló, 2018. december 11-i 2018/2001/EU európai parlamenti és tanácsi irányelve (HL L 328., 2018.12.21., 82. o.).